Държавен вестник, бр. 83, 2017 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  83
Причина за кървене от долен интестинален 
тракт (ДИТ) са: хемороиди, дивертикулоза на 
дебелото черво, исхемични колити, Мекелов 
дивертикул, коло-ректален карцином, улцеро­
зен колит, болест на Крон, солитарен улкус на 
ректума, самоампутация на полип и др.
Диагнозата се поставя въз основа на клинични­
те данни, фиброгастродуоденоскопия, колоноско­
пия, ректоскопия, иригография, ангиография.
След клинично уточняване годността се 
решава по съответстващата на основното забо­
ляване рубрика.
Нарушена чревна резорбция
Заболяванията на тънкото черво често са 
придружени със смущения в чревната функция 
и клинично се появяват като малабсорбтивни 
синдроми. Първопричината за малабсорбцията 
може да бъде и в друг орган, който е с нарушена 
функция (ендокринна панкреасна недостатъчност 
след резекция), Zollinger Ellison синдром, нама­
лено отделяне на жлъчни киселини в чревния 
лумен при чернодробни заболявания, ендокринни 
и метаболитни заболявания, карциноиден синд­
ром и много други.
КЛАС ХІІ. БОЛЕСТИ НА КОЖАТА И ПОД­
КОЖНАТА ТЪКАН (L00-L99)
При експертното решение на болестите на 
кожата и подкожната тъкан се вземат под вни­
мание: етиологията, патогенезата, клиничното 
протичане на заболяването, както и тежестта, 
стадият, формата, локализацията, срокът и 
ефектът от проведеното лечение и отражението 
на заболяването върху други органи и системи. 
От съществено значение е и въздействието на 
униформеното облекло и обувки при изпълнение 
на изискванията на службата.
В зависимост от тежестта заболяванията на 
кожата и подкожната тъкан се определят като:
а) заболявания с тежко протичане и дока­
зана лоша прогноза: наследствен ангиоедем, 
атопичен дерматит – тежки форми, хронична 
екзема – упорито рецидивиращи и генерализи­
рани форми, булозни дерматози – тежки форми, 
еритематозни състояния, ХИВ/СПИН, системен 
лупус еритематодес – хронично разпространени 
форми, прогресивна системна склероза, псори­
азис – тежки, генерализирани и често рецидиви­
ращи форми, кератодермия – тежки форми, груб 
келоиден цикатрикс, хипертрофични и атрофични 
състояния на кожата – тежки форми, некротич­
но акне – тежки изразени форми, пустулозно 
акне – тежко изразени форми, акне пустулозно-
кистозно и фулминантно-генерализирани форми, 
акне инверса, хронични язви на кожата – тежко 
изразени форми, сифилис – вроден, третичен и 
невросифилис, уртикария – хронична, злокачест­
вени тумори на кожата – меланома малигнум, 
лимфоми, туберкулоза на кожата, порфирии, 
неврофиброматоза, мастоцитоза, хистиоцитоза, 
ихтиози, хидраденит, цикатрисиална алопеция, 
съдови заболявания на кожата, цикатрикси и 
фибрози, вродена алопеция и др.;
б) упорито рецидивиращи и среднотежки по 
разпространение и увреда заболявания: атопичен 
дерматит, хронична екзема, булозни дерматози, 
еритематозни състояния, колагенози – лупус 
еритематодес, склеродермии, дерматомиозит/ 
полимиозит, псориазис и подобни състояния, 
кератодермия, хипертрофични и атрофични 
състояния на кожата, други дерматози, акне 
пустулозно-кистозно и фулминантно, некротично 
акне, пустулозно акне, хронични язви на кожата, 
уртикария, съдови заболявания на кожата, арте­
рио-венозни малформации цикатрикси и фибрози;
За служителите в зависимост от локализа­
цията, тежестта, хода на заболяването и след 
проведено лечение решението за годност е 
индивидуално по букви „а“ и „б“; кандидат-слу­
жителите са негодни;
в) леките форми на горепосочените заболя­
вания и следните заболявания: целулит и абсцес 
на пръстите на ръката или крака, остри лим­
фаденити, импетиго, инфекции, локализирани в 
кожата и подкожната тъкан, еритемосквамозни 
дерматози, дерматит, дължащ се на погълнати 
вещества, лихен, мазоли и калозитети, болести 
на ноктите, болести на космите и космените 
фоликули и пигментни нарушения;
годността се решава индивидуално в зависи­
мост от стадия, разпространението на заболява­
нето и ефективността на проведеното лечение и 
е отразена в таблицата.
Фоликуларни кисти на кожата и подкожната 
тъкан
Кисти, които не се нуждаят от оперативно 
лечение, не пречат на годността за работа в МВР.
Кисти, инцизирани и с незаздравели следопе­
ративни фистули, често възпаляващи се при 
многофистулни ходове с големи кухини, опре­
делят кандидатите по графи 1 и 3 като негодни.
КЛАС ХІІІ. БОЛЕСТИ НА КОСТНО-МУС­
КУЛНАТА СИСТЕМА И СЪЕДИНИТЕЛНАТА 
ТЪКАН (М00-М99)
Артропатии. Инфекциозни артропатии
Тук се отнасят пиогенният, септичният артрит, 
реактивният артрит и сакроилеит, синдромът 
на Райтер.
При тези заболявания кандидатите за служи­
тели са негодни с изключение на леките форми, 
които позволяват индивидуална преценка по 
графа 2.
При ограничения в подвижността на ставите 
след завършване на лечението или при чести 
рецидиви годността при служителите се решава 
индивидуално с противопоказания. Противопо­
казани са тежки физически натоварвания, работа 
при студ и влага, продължително еднообразно 
повтарящи се движения на крайниците, покриване 
на нормативи за физическа подготовка.
При липса на остатъчни ставни изменения 
или рецидиви се взема решение за годност с 
противопоказания за срок от шест месеца до 
една година.
Възпалителни полиартропатии. Ревматоиден 
артрит
Към тази рубрика са включени: ревматоиден 
артрит със/без висцерално или системно засягане, 
синдром на Felty, ювенилен хроничен полиартрит, 
болест на Стил (Still), хронични постревматични 
артропатии и др.